REPUBLIKA HRVATSKA

Općinski sud u Bjelovaru

Bjelovar, J. Jelačića 3

Ured predsjednika

Broj: 7 Su-370/2024-3

Bjelovar, 23. travnja 2024.

O B A V I J E S T

uz JAVNI NATJEČAJ

Općinskog suda u Bjelovaru, Stalna služba u Garešnici

za radno mjesto zapisničara u tijelima sudbene vlasti

na neodređeno vrijeme

Opis poslova:

- piše po diktatu suca ili sudskog savjetnika, vrši prijepis, izrađuje jednostavnije dopise, vrši izradu poziva na propisanim obrascima, obavlja otpremu pismena u svim vrstama predmeta, obavlja prisilnu naplatu i povrat pristojbe, piše opomene i naloge, tehnički dorađuje spise, piše kuverte i obavlja rekonstrukciju otpreme pismena, te obavlja i druge odgovarajuće poslove po nalogu suca, sudskog savjetnika i upravitelja sudske pisarnice.

Podaci o plaći radnog mjesta:

Sukladno članku 11. Zakona o plaćama u državnoj službi i javnim službama („Narodne novine“, broj 155/23) plaća službenika i namještenika sastoji se od osnovne plaće i dodataka na osnovnu plaću utvrđenih ovim Zakonom te ostalih primitaka u skladu s ovim Zakonom i općim propisom o radu. Sukladno članku 12. stavku 2. navedenog Zakona osnovna plaća je umnožak koeficijenta za obračun plaće radnog mjesta na koje je službenik i namještenik raspoređen i osnovice za obračun plaća.

Sukladno članku 17. stavku 1. Zakona o plaćama u državnoj službi i javnim službama dodaci na osnovnu plaću su, između ostalih, dodatak za radni staž, koji iznosi 0,5% na osnovnu plaću za svaku navršenu godinu radnog staža.

Osnovica za obračun plaće državnih službenika i namještenika utvrđena je Dodatkom III. Kolektivnom ugovoru za državne službenike i namještenike („Narodne novine“, broj 128/23 ) te iznosi 947,18 eura bruto.

Koeficijent za obračun plaće radnog mjesta iz Javnog natječaja je 1,44, sukladno Tablici 1. Jedinstvena radna mjesta u državnoj službi, koja čini sastavni dio Uredbe o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, broj 22/24 i 33/24).

Način testiranja kandidata:

- pisana provjera poznavanja Sudskog poslovnika i Pravilnika o sustavu eSpis

- provjere znanja, sposobnosti i vještina bitnih za obavljanje poslova radnog mjesta na koje se primaju (prijepis)

- razgovor s Komisijom (intervju) za one kandidate koji su zadovoljili na pisanoj provjeri znanja i prijepisu.

Pravni i drugi izvori za pripremanje kandidata za testiranje:

- Sudski poslovnik („Narodne novine“ broj 37/14, 49/14, 08/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/2, 23/22, 12/23 i 122/23) [www.nn.hr](http://www.nn.hr)

- Pravilnik o radu sustavu eSpis ("Narodne novine", broj 35/2015, 123/2015, 45/2016, 29/2017, 112/2017, 119/2018, 39/2020, 138/2020, 147/2020, 70/2021, 99/2021, 145/2021, 23/2022, 12/2023, 9/2024) [www.nn.hr](http://www.nn.hr)

Svaki dio provjere znanja vrednuje se bodovima od 0 do 10.

Smatra se da je kandidat zadovoljio na provjeri znanja ako je za svaki dio provedene pisane provjere dobio najmanje 5 bodova.

Kandidati koji su zadovoljili na pisanoj provjeri znanja, pristupaju razgovoru s Komisijom (intervjuu). Iznimno ako je na provjeri znanja zadovoljilo više od 20 kandidata, na razgovor s Komisijom (intervju) upućuje se najmanje 10 kandidata koji su postigli najbolje rezultate. Komisija u razgovoru s kandidatima utvrđuje interese, profesionalne ciljeve i motivaciju kandidata za rad u državnoj službi i stečeno radno iskustvo u struci, te rezultate ostvarene u njihovu dotadašnjem radu.

Rezultati intervjua vrednuju se bodovima od 0 do 10.

VRIJEME ODRŽAVANJA TESTIRANJA BIT ĆE OBJAVLJENO NAKNADNO.

PREDSJEDNICA SUDA

Marija Trogrlić-Blažinić